open-index/open-wikipedia-markdown huggingface dataset:
Haidian

**Haidian** (kinesisk: 海淀区, pinyin: *Hǎidiàn Qū*) er et distrikt i Beijing i Folkerepublikken Kina.
Det ligger nordvest for byens sentrum og har et areal på 431 km². Med sine ca. 2,24 millioner innbyggere er det det folkerikeste administrative distriktet i byen. 

Haidian var til å begynne med en landsby utenfor Beijing. I dette området ble det gamle sommerpalasset og (det nye) sommerpalasset bygd – to storslåtte keiserlige residenser og parkanlegg. Den 40 hektar store Haidianparken ligger her.

I Haidian befinner det seg et stort antall universiteter. Blant dem er to av landets mest kjente, Pekinguniversitetet og Tsinghuauniversitetet. 

Distriktet er også hjemsted for byens «Silicon Valley», Zhongguancun. Viktige High Tech-selskaper og mange elektronikksupermarkeder preger gatebildet langs *Zhongguancun Dajie* og dens sidegater. 

Den store klokkes tempel (Juesheng-tempelet) ved gaten Beisanhuan Xilu er et buddhistisk tempel som står på listen over kulturminner i Folkerepublikken Kina.

## Administrative enheter
**Subdistrikter:**
*Wanshou lu (万寿路街道), Yongding lu (永定路街道), Yangfangdian (羊坊店街道), Ganjiakou (甘家口街道), Balizhuang (八里庄街道), Zizhuyuan (紫竹院街道), Beixiaguan (北下关街道), Beitaipingzhuang (北太平庄街道), Xueyuan lu (学院路街道), Zhongguancun (中关村街道), Haidian (海淀街道), Qinglongqiao (青龙桥街道), Qinghuayuan (清华园街道), Yanyuan (燕园街道), Xiangshan (香山街道), Qinghe (清河街道), Huayuan lu (花园路街道), Xisanqi (西三旗街道), Malianwa (马连洼街道), Tiancun lu (田村路街道), Shangdi (上地街道), Shuguang (曙光街道)
**Storkommuner:**
*Wanliu (万柳地区 / 海淀镇), Dongsheng (东升地区 / 东升镇), Wenquan (温泉地区 / 温泉镇), Sijiqing (四季青地区 / 四季青镇), Xibeiwang (西北旺地区 / 西北旺镇), Sujiatuo (苏家坨地区 / 苏家坨镇), Shangzhuang (上庄地区 / 上庄镇)

## Referanser
Shunyi

**Shunyi** (kinesisk: 顺义区, pinyin: *Shùnyì Qū*) er et bydistrikt i Folkerepublikken Kinas hovedstad Beijing.

Shunyi ligger i nordøst, utenfor byens sentrum. Den har et areal på 1020 km² og har rundt 540&nbsp;000 innbyggere.

## Administrative enheter
**Subdistrikter:**
*Shengli (胜利街道), Guangming, (光明街道), Shiyuan (石园街道), Shuangfeng (双丰街道), Wangquan (旺泉街道), Konggang (空港街道)
**Storkommuner:**

*Områder*:
*Renhe (仁和地区), Houshayu (后沙峪地区), Tianzhu (天竺地区), Yangzhen (杨镇地区), Niulanshan (牛栏山地区), Nanfaxin (南法信地区), Mapo (马坡地区)

*Normale:* 
*Gaoliying (高丽营镇), Liqiao (李桥镇), Lisui (李遂镇), Nancai (南彩镇), Beiwu (北务镇), Dasungezhuang (大孙各庄镇), Zhang (张镇), Longwantun (龙湾屯镇), Mulin (木林镇), Beixiaoying (北小营镇), Beishicao (北石槽镇), Zhaoquanying (赵全营镇)

## Referanser
Chongwen

**Chongwen** (kinesisk: 崇文区, pinyin: *Chóngwén Qū*) var frem til juli 2010 et bydistrikt i Folkerepublikken Kinas hovedstad Beijing. Det lå sørøst i byens sentrum.
I 2010 ble det sammenslått med sin nordlige nabo, bydistreiktet Dongcheng, og denne nye enheten fikk dette distriktets navn.

Distriktet Chongwen hadde i 2004 et areal på 16,46 km² og rundt 346&nbsp;000 innbyggere. Selv om det var meget sentralt, var gjennomsnittlig inntektsnivå vesentlig lavere enn i de andre bydistriktene. 

Bydistriktets navn var etter en tidligere byport i Beijings bymur der, Chongwenmen. I distriktet ligger Longtanparken.
Kollektivroman

**Kollektivroman** er en roman som følger en større gruppe mennesker i stedet for én eller noen få hovedpersoner. I motsetning til slektsromanen, har personene ikke bare familiebånd, men de er f.eks. knyttet sammen geografisk, yrkesmessig eller klassemessig. Kollektivromanen oppsto på 1920-tallet med inspirasjon fra marxismen, og sto i motsetning til dannelsesromanen.

## Eksempler på kollektivromaner
*Lars Ardelius: *[[Hammarens slag och hjärtats : roman om de första vallonerna]]* 
*Herman Bang: *[[Stuck (roman)|Stuck]]*
*Alexander Kielland: *[[Garman & Worse]]*
*Hans Kirk:  *[[Fiskerne]]*
*Josef Kjellgren: *[[Människor kring en bro]]* 
*Kjell Westö: *[[Där vi engång gått]]* 

## Referanser


## Eksterne lenker
* Kollektivroman; fra Bibliotekarstudentens nettleksikon om litteratur og medier (pdf-fil)
Albatros D.I

**Albatros D.I** er et tysk jagerfly.

Albatros D.I var den første i en rekke jagerfly produsert av Albatros under den første verdenskrig. Det gav på mange måter Tyskland tilbake den teknologiske ledelsen gjeldende jagerfly. Albatros D.I introduserte et treskrog som var mer aerodynamisk effektivt, og utstyrt med enten en Benz Bz.III-motor med en ytelse på 150 hk eller en Mercedes D.III-motor med en ytelse på 160 hk og to synkroniserte mitraljøser ble D.I en slagkraftig maskin.

På den annen side hadde Albatros D.I svært dårlig sikt forover og oppover, noe som førte til at den videreutviklede Albatros D.II ble introdusert før mange D.I var produsert. På det meste var 50 D.I i bruk.

## Spesifikasjoner

 
## Litteratur
* Cheesman, E.F. *Fighter Aircraft of the 1914-1918 War*. London: Harleyford Publications, 1960.
* Gray, Peter and Owen Thetford. *German Aircraft of the First World War* (2nd ed.). London: Putnam, 1970. .
* Munson, Kenneth. *Fighters, Attack and Training Aircraft 1914-1919 War*. London: Blandford Press, 1968.
* Taylor, John W.R. *Combat Aircraft of the World from 1909 to the Present*. New York: G.P. Putnam's Sons, 1969. .
* Wagner, Ray and Heinz J. Nowarra. *German Combat Planes: A Comprehensive Survey and History of the Development of German Military Aircraft from 1914 to 1945*. Garden City, New York: Doubleday, 1971.

## Eksterne lenker
* Albatros D.I
Fengtai

**Fengtai** (kinesisk: 丰台区; pinyin: *Fēngtái Qū*) er et bydistrikt i Beijing i Folkerepublikken Kina på 304,2 km² og med 932&nbsp;000 innbyggere (2004).

Den bymessige utbygging av distriktet fulgte vesentlig senere enn de mer indre deler av Beijiong. Ennå inn i 1980-årene var Fengtai et landlig preget område med grisebinger og geitestaller, og der det var mange strøk uten elektrisitet. Urbaniseringen kom som en følge av Kinas økonomiske vekst med reform og åpnings-politikken. 

Beijings tredje, fjerde og femte ringvei har deler av sine sørlige strekk gjennom Fengtai.

## Administrative enheter
**Subdistrikter:**
*Fengtai (丰台街道), You'anmen (右安门街道), Taipingqiao (太平桥街道), Xiluoyuan (西罗园街道), Dahongmen (大红门街道), Nanyuan (南苑街道), Donggaodi (东高地街道), Dongtiejiangying (东铁匠营街道), Lugouqiao (卢沟桥街道), Xincun (新村街道), Changxindian (长辛店街道), Yungang (云岗街道), Majiabao (马家堡街道), Heyi (和义街道);
**Storkommuner:**
*Changxindian (长辛店镇), Wangzuo (王佐镇);
**Områder /kommuner:**
*Fangzhuang (方庄地区), Yuanpingcheng (宛平城地区), Lugouqiao (卢沟桥地区), Huaxiang (花乡地区), Nanyuan (南苑地区)

## Referanser


## Eksterne lenker
* Offisiell hjemmeside for Fengtais distriktsregjering (kinesisk eller engelsk)
Medaljens forside

***Medaljens forside*** er en roman skrevet av Dag Solstad. Boka er en fremstilling av historien om skipsverfet og industrikonsernet Aker, og ble publisert i forbindelse med Akers 150-årsjubileum i 1991. Den er skrevet på oppdrag av og utgitt i samarbeid med Aker.

Solstad tok senere for seg arbeidet med denne boka og sin rolle som oppdragsforfatter i foredragene «Romanen på oppdrag» (holdt på arrangementet Bok 90 i Sandvika) og «Romanen på historisk grunn» (Holdt ved Den norske historiske forenings seminar i Hemsedal). Begge tekstene er publisert i hans bok *14 artikler på 12 år*, utgitt i 1993.

## Handling
*Medaljens forside* er skrevet på romanform, men handlingen holder seg relativt strengt til de faktiske hendelser. Solstad skildrer grunnleggelsen av Aker Mek. Verksted, av marineoffiser Peter Steenstrup i 1841, moderniseringen av det norske samfunnet og industriens plass i siste halvdel av 1800-tallet, Fred. Olsen-familiens betydelige innflytelse over selskapet fra 1914, dieselskipenes inntog i mellomkrigstiden og utviklingen av en oljebasert offshore-industri, blant annet med bygging av oljerigger for Nordsjøen, fra 1960-tallet.

## Referanser





## Eksterne lenker
* *[https://www.nb.no/items/URN:NBN:no-nb_digibok_2011051020012 Medaljens forside]* – fulltekstversjon i bokhylla.no, tilgjengelig for norske IP-adresser
Albatros D.II

**Albatros D.II** er et tysk jagerfly.

Albatros D.II var en direkte videreutvikling av Albatros D.I. Den viktigste endringen besto i å senke den øvre vingen 36&nbsp;cm for å bedre sikten for piloten. På det meste var det 214 fly av denne typen i bruk ved fronten.

## Spesifikasjoner

 

## Litteratur
* 
* 
* 
* 
* 

## Eksterne lenker
*Wings Palette-fargelegging
Tsenteroj

**Tsenteroj** (Khosi-Yurt) er en landsby sørøst for Tsjetsjenias hovedstad Groznyj. Den hadde 5658 innbyggere ved folketellingen i 2002 og ligger ved foten av Kaukasusfjellene og er hjemmet til den kraftfulle klanen Kadyrov generelt og Tsjetsjenias president Ramzan Kadyrov spesielt. Man antar at Ramzan Kadyrov driver to private fengsler på eiendommen sin. 

## Referanser
Xicheng

**Xicheng** (kinesisk: 西城区, pinyin: *Xīchéng Qū*) er et bydistrikt i Folkerepublikken Kinas hovedstad  Beijing. 

Det har et areal på 48,5 km², og en befolkning på ca. 1 400 000 innbyggere. 

Det hadde før sammenslåingen med det sønnenfor liggende bydistriktet Xuanwu i juli 2010 et areal på 32 km² og ca. 771&nbsp;000 innbyggere.

I Xicheng er innkjøpsområdet Xidan, finansgaten Jinrongjie, Nordsjøparken og Jingshanparken, og det berømte Zhongnanhai. Her ligger også Hovedstadsmuseet i Beijing med mange gjenstander fra keisertidens Kina og fra andre asiatiske kulturer.

## Administrative enheter
**Subdistrikter:**

## Referanser
Helge Hummervoll

**Helge Hummervoll** (født 1961) er en norsk keyboardist fra Rennesøy i Stavanger kommune. Han er et av medlemmene i Stavanger-bandet The September When som han startet sammen med Morten Abel og Tor Øyvind Syvertsen i 1987. Bandet ble oppløst i 1996, men gjenforent i 2008 og i 2018.

## Virke
På midten av 1970-tallet var han med å starte bandet Catrix som senere endret navn til Mods. Avskjedskonserten i 1983 trakk 400 publikummere. I 2012 ble bandet gjenforent på Viking Stadion foran  publikummere. I 2017 holdt bandet to konserter med  publikummere. Hummervoll var medlem av Leif & Kompisane i perioden fra 1999 til 2001. I 2003 gav han ut en barneplate, Familien PitPot, sammen med Øyvind Lyse og Espen Stenhammer. Trioen turnerte med den kulturelle skolesekken i perioden 2004-2008 da The September When ble gjenforent. 

I 2023 debuterte Hummervoll som soloartist med albumet *Ein av de heldige få*, der han synger selvskrevne visesanger på norsk. Fra albumet kom singlene «Sorry Paps», «Beklage kjære» og «Ein av de».

## Bakgrunn
Helge Hummervoll er far til skuespiller/sanger Mathilde Thomine Hummervoll Storm.

## Diskografi
* *[[Familien Pit Pot]]* (2003), med Øyvind Lyse og Espen Stenhammer
### The September When
* *[[The September When (album)|The September When]]* (1989)
* *[[Mother I've Been Kissed]]* (1991)
* *[[One Eye Open]]* (1993)
* *[[HuggerMugger]]* (1994)
* *[[Absolute The September When &ndash; Prestige de la Norvegè 1989&ndash;96]]* (1996)
* *[[The Best of TSW]]* (2002)
* *[[Judas Kiss]]* (2008)
;Singler
* *Mortal* (1989)
* *Wish for Warm July x 2* (1989)
* *Bullet Me/A Place to Stop* (1991)
* *Where You Go I Go Roundabout ...Now!* (1991)
* *Mama Won't Tell You No Lie* (1991)
* *Bullet Me* (1991)
* *Nightflight* (1993)
* *Can I Trust You* (1993)
* *Cries Like a Baby* (1994)
* *Sometimes Serious* (1994)
* *Daydreaming* (1996)
### Mods
* *[[Revansj]]* (1981)
* *[[Amerika (album)|Amerika]]* (1982)
* *[[Originaler (Mods-album)|Originaler]]* (1992)
* *[[Gje meg litt merr &ndash; de beste]]* (2006)
* *[[Live Viking Stadion 9. juni 2012]]* (2012)
;Singler
* *Bahama Mama* (1992)
### Nadirsenit
* *Skodde skodde* (2000)
* *[[Nadirsenit (album)|Nadirsenit]]* (2000)
### Leif & Kompisane
* *[[Sangar fra 1900-talet]]* (2000)
;
;Singler
;* *Fint ver* (2000)

### Soloutgivelser

* Ein av de heldige få (2023)
;
;Deltar på
;* Gasolin'-hyllest: *[[Fi Fi Dong – Gasolin' Tribute]]* (1995)
## Referanser
Flemming Davanger

**Flemming Davanger** (født 1963) er en norsk curlingspiller.

I sitt tredje Junior-VM i curling i 1983 spilte Davanger toer med Pål Trulsen som skip, og vant sølv, etter finaletap for Canada med John Base i spissen. I 1986 spilte Davanger sitt første VM i curling, som treer med Tormod Andreassen som skip. Dette VM endte med en sjetteplass. Senere samme år vant de bronse i Curling-EM.

Hans neste internasjonale resultat var i Vinter-OL 1992, der curling var demonstrasjonsgren. Her spilte han sammen Tormod Andreassen igjen, og de endte med sølv. Etter noen dårlige VM flyttet han og fikk Pål Trulsen som skip igjen. Deres første VM sammen var i 1999, der de endte på 5.-plass. Året etter fikk de 7.-plass, men i Vinter-OL 2002 vant de gull, og VM samme år ga sølv.

Senere internasjonale medaljer er bronse i VM 2003, bronse i EM 2004 og gull i EM 2005.

## Referanser


## Eksterne lenker
*
Numerisk aperture

**Numerisk aperture (NA)** er et begrep brukt i fiberoptisk kommunikasjon. Begrepet beskriver det vinkelområdet lyset kan være i, for å kunne bli ledet gjennom en fiber.

: NA = n \sin(\theta_\max)\; 

Hvor n er brytningsindeksen til mediet utenfor fiberen (oftest luft).

Siden det er forskjellen melleom kjernen og kappen som bestemmer denne vinkelen kan vi utlede NA også som følger:

: NA = \sqrt{n_1^2 - n_2^2} 

Hvor n_1 er brytningsindeksen til kjernen (Core) og n_2 er brytningsindeksen til kappen (Cladding) (se fiberoptikk).

En typisk verdi på  \theta_\max  i en Single-modus fiber er ca. 6°.
Diskotek (band)

**Diskotek** er et norsk pop/electronica-band.

## Medlemmer
* Jan Thomes Moen (gitar, vokalist)
* Kristian Lorentzen (bass, vokalist)
* Einar Rørvik (synth, prog, vokalist)

## Diskografi
**[[I Wanna Dance with Somebody, Anybody]]*, album (2006)
**[[She Doesn't Even Look At The Dance Floor]]*, album (2011)

## Eksterne lenker
* Diskotek
Fjærbarkmåler

**Fjærbarkmåler** (*Peribatodes secundaria*) er en sommerfugl i gruppen av de egentlige målere  (Geometridae). Denne arten ligner på flere andre gråspraglete målere, men ulikt de fleste andre av dem lever den i barskog. Den ble først registrert i Norge i 1977 men har siden spredt seg mye og er nå registrert nord- og vestover til Hordaland (http://www.lepidoptera.no/omrade/?a_id=717045)

## Utseende
En ganske stor (vingespenn 40 – 48&nbsp;mm), middels kraftig, gråspraglete måler. Den ligner sterkt på flere andre arter, særlig på grå barkmåler (*Peribatodes rhomboidaria*), men skiller seg fra denne på at vingene vanligvis har mer markerte tegninger og på at hannens fjærformede antenner er noe bredere, dessuten er den i gjennomsnitt noe større. Hannen har bredt fjærformede antenner, hunnen trådformede. Vingene er grå, forvingene har vanligvis tre ganske brede og tydelige, svarte tverrbånd. Larven er naken, brunlig med mørke sidestriper som er kantet med hvitt.

## Levevis
Arten er knyttet til barskog, men den kan vandre en del og kan derfor påtreffes ganske langt fra nærmeste bartrær. Larven lever på gran og furu. De voksne målerne flyr om natten og kommer gjerne til lys.

## Utbredelse
Arten finnes i Europa. I Norge ble den først registrert ved Kristiansand i 1977, men den har siden spredt seg og finnes nå over det meste av Sørlandet og det sørlige Østlandet. I 2007 ble den også registrert i Hordaland (http://www.lepidoptera.no/omrade/?a_id=717045).
  
## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Tyrifjordørret

**Tyrifjordørret** (også kalt **randselvørret** og **bergsjøørret** av noen) er en storørret (*Salmo trutta lacustris*) som lever i Tyrifjorden, der det finnes to stammer av den. Dette er typisk ørret som vokser seg særlig stor og som lever av en fiskediett (sik, krøkle og røye) og har gytevandring (går opp i elvene for å gyte).

De to stammene av tyrifjordørret består av en som gyter oppstrøms oppunder Viulfossen i Randselva i Ringerike (såkalt *randselvørret*) og en som gyter nedstrøms ved Bergsjøen øverst i Drammenselva (såkalt *bergsjøørret*), ei stille mellom Vikersund og Geithus i Modum. Storørreten som gyter ved Vikersund kalles også *nedstrømsgytende tyrifjordørret*. Den blir typisk 1-5&nbsp;kg tung. For å nå opp til gyteplassene i Randselva må fisken først vandre opp Storelva til Hønefossen, og derfra videre opp Randselva mot gyteplassene oppunder Viulfossen. Denne storørreten blir typisk 2-12&nbsp;kg tung. I Randselva er det tatt fisk på 12,7&nbsp;kg på stang, men under stamfisket i elva er det tatt opp fisk på mer enn 16&nbsp;kg.

Stammen av storørret i Tyrifjorden ble betydelig redusert i perioden 1950-1980, helst på grunn av forurensning, tekniske inngrep og intensivt garnfiske. Siden har stammen stabilisert seg, men uten at den har økt i særlig grad. Tyrifjordørreten er en populær fisk blant sportsfiskere, som i fjorden gjerne dorger etter den. Hvert år tas det trolig cirka 50-100 storørret der.

## Se også
* Storelva
* Randselva
* Mjøsørret
* Randsfjordørret

## Eksterne lenker
* Randselva.com
* Fiskeguide for Ringerike
* Inatur (salg av fiskekort)
Tour Méditerranéen

**Tour Mediterranéen** er et profesjonelt seksdagers landeveisritt som blir avholdt langs Middelhavet i syd-Frankrike. Første gang etapperittet ble kjørt var i 1974, og siden 2005 har det vært en del av UCI Europe Tour. Fra 1974 til 1977 het rittet *Trophée Méditerranéen*.

## Vinnere



## Resultater

## Referanser


## Eksterne lenker
* 
* Historien om Tour Méditerranéen
Day of Defeat

***Day of Defeat*** er et lagbasert førstepersonsskytespill til PC basert på andre verdenskrig.

Det spilles vanligvis over internett eller lokalnettverk mot andre spillere, selv om det finnes datastyrte spillere (såkalte boter), som kan lastes ned. Spillet spilles ikke i runder, hvis du dør returneres du tilbake til din startposisjoner («spawnpoints») med noen sekunders ventetid (når du er død før du spawner), og du kan fortsette slik til tiden går ut.

## Handling
Spillet er en førstepersonsskytespill som simulerer infanteri-kamp mellom forskjellige motstanderne fra 2. verdenskrig i Europa. Spillere kan velge mellom å slå seg sammen med de allierte eller med Aksemaktene. En omgang begynner med to fiendtlige grupper som begynner samtidig i hvert sitt respektive område på et kart. Begge lag må komme seg mot målet og oppnå deres respektive mål, samtidig som de må forhindre fiendens lag fra å oppnå deres mål. En runde avsluttes når ett lag oppnår alle mål. Men spillet kan også utløpe ved en angitt tidsgrense, og laget med flest oppnådde mål er det vinnende laget uavhengig av drap eller tap - bortsett fra i tilfelle begge lagene ikke har oppnådd noen mål, eller har oppnådd samme antall mål.

Våpen i spillet forsøkte å realistisk skildre forskjellige våpen som kunne bli funnet i løpet av andre verdenskrig. Spilleren kan ikke skyte, samtidig som man løper eller hopper. Spillet har også mulighet til å forhindre en spiller fra å løpe fort i alt for lange perioder, og tvinger spilleren til å aktivt spare energi. Spillet inkluderte femten kart, som hver skildrer forskjellige scenarier med variasjon i størrelse og områder. Disse kartene hentet ofte inspirasjon fra forskjellige historiske kamper fra andre verdenskrig, som for eksempel slaget ved Omaha Beach i juni 1944 eller gatekamper i den italienske byen Salerno.

## Mottagelse

*Day of Defeat* ble generelt godt likt da det ble sluppet ut. Det fikk 79 av 100 poeng og 79 % fra Metacritic og GameRankings.
## Referanser


## Eksterne lenker
*
Matthew Tuck

**Matthew Tuck** (født 20. januar 1980) er vokalist og spiller gitar i bandet *[[Bullet for My Valentine]]*.
 
Mens bandet var på turne i november 2006, led Matt av laryngitt/strupehodebetennelse, noe som gjorde at de måtte utsette en rekke turnedatoer fram til starten av januar. I juni 2007 ble det annonsert at Matt måtte opereres, og alle Bullet for My Valentine datoer ble avlyst, inkludert når de skulle være oppvarming for Metallica.

Matthew Tuck blir som oftest kalt Matt og han ble født i Bridgend, Wales – som ligger i UK. 
Matt kan spille gitar, keyboard, blokkfløyte og munnspill.

Matt er sterkt imot dyremisshandling o.l. og han er en stor tilhenger av PETA – People for the Ethical Treatment for Animals.

## Referanser


## Eksterne lenker
* 
*
Jinn

:*For å lese om *jinn* i betydningen «arabisk ånd», se [[djinn]]*

**Jinn** er et fornavn med flere mulige opprinnelser. Det kan være:
* et nylaget norsk kvinnenavn, muligens være dannet som en variant av *[[Jean]]*
* et mansk kvinnenavn dannet som en variant av kvinnenavnet *[[Joan]]*

Jinn har ingen navnedag i Norge.

## Utbredelse
Jinn er et svært sjeldent navn.

Tabellen nedenfor gir en detaljert oversikt over populariteten til fornavnet Jinn i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Jinn-Merethe Jansen (f. 1975), norsk lærer

## Referanser


## Eksterne lenker
*
Vårbarkmåler

**Vårbarkmåler** (*Ectropis crepuscularia*) er en sommerfugl i gruppen av de egentlige målere  (Geometridae). I likhet med andre barkmålere er den ganske variabel i fargen.

## Utseende
En middelsstor (vingespenn 38 – 44&nbsp;mm), middels kraftig, gråspraglete måler. Hannen har fjærformede antenner. Vingene har ofte markerte, brune tverrbånd, men disse kan også mangle helt, grunnfargen varierer fra hvitgrå til ganske mørkt grå. Både for- og bakvingene har tre mer eller mindre tydelige tverrbånd. Larven er lang og slank, glatt og gulbrun på farge.

## Levevis
Vårbarkmåleren lever i ulike slags skog. Larvene finnes særlig på bjørk (*Betula* spp.) og selje (*Salix* spp.), men de har også blitt registrert fra en rekke andre trær (også bartrær), busker og urter. De voksne målerne flyr om natten i mai – juni, på dagen hviler de på trestammer.

## Utbredelse
Arten finnes i den palearktiske sone og også i Nord-Amerika. I Norge er den funnet nord til Nord-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Storørret

**Storørret**, **innsjøørret** eller **fjordørret** (*Salmo trutta lacustris*) regnes av noen som en egen underart av ørret (*Salmo trutta*), men klassifiseringen er både omdiskutert og uavklart. Underarten er utbredt over store deler av Europa.

## Beskrivelse
Storørret er ørret som vokser seg særlig stor. Den trives i større innsjøer i den tempererte klimasonen og har gytevandring til hurtigrennende elver tilknyttet disse. Storørreten lever helst av mindre krepsdyr og annen fisk, som sik, krøkle og røye. Det kan være individuelle forskjeller i næringsgrunnlaget mellom fisk i ulike vann og elver.

Storørret kan oppnå en største lengde på opp mot 140&nbsp;cm og en vekt på cirka 50&nbsp;kg. Den gyter som regel i tidsrommet september&ndash;oktober. Ungfisken tar seg som regel til innsjøene når de er omkring 1&ndash;3 år gamle, som regel tidlig på sommeren. Den blir kjønnsmoden i 4&ndash;7-årsalderen, men den gyter normalt ikke oftere enn hvert andre til tredje år. Variasjoner i gytetiden har som regel med vannføring og temperatur å gjøre.

## Storørret i Norge
Mjøsørret (også kjent som hunderørret og brumundaørret m.m.), tyrifjordørret (også kjent som randselvørret og bergsjøørret) og randsfjordørret (også kjent som dokkaaure) tilhører alle denne underarten. I Mjøsa og Randsfjorden finnes det flere stammer av den. Hunderørreten gyter i Gudbrandsdalslågen.

I Randsfjorden regnes den såkalte *dokkaauren* som den fysisk største av storørretene. Denne gyter i Dokka/Etna. Nesten hvert år fanges det slik ørret på over 10&nbsp;kg.

I Tyrifjorden finnes det to stammer. En som gyter i Randselva oppunder Viulfossen (såkalt *randselvørret*)  og en som gyter i øvre del av Drammenselva, mellom Vikersund og Geithus (såkalt *bergsjøørret*). I Randselva er rekorden på stang 12,7&nbsp;kg. Under stamfisket i Randselva har man imidlertid hatt fisk på over 16&nbsp;kg i rusene, selv om det normale er fisk på 2–12&nbsp;kg. Storørreten som gyter ved Vikersund er generelt mindre (typisk 1–5&nbsp;kg) og kalles gjerne *nedstrømsgytende tyrifjordørret*.

Det finnes storørretstammer i flere norske vann, blant annet i Sperillen i Ådal, Skogseidvatnet i Fusa, Storsjøen, Femunden og Isteren i Engerdal.

Det kan finnes storørret på mer enn 20&nbsp;kg i våre innsjøer, men dette har aldri blitt dokumentert.

### Norgesrekord
Gjeldende norgesrekord på stang er en hunderørret på 15,3&nbsp;kg (fisken var 93&nbsp;cm lang) tatt under dregging utenfor Fossum Gård på Nes av Robert Torp den 1. november 1981. Denne regnes fortsatt (2020) som norgesrekord.

Norgesrekord på fluefiske er en tyrifjordørret på 10,6&nbsp;kg, tatt i Randselva av Bjørn Smith i 2001.

## Se også
* Mjøsørret
* Randsfjordørret
* Tyrifjordørret

## Referanser
João Moutinho

**João Filipe Iria Santos Moutinho** (født 1986) er en portugisisk fotballspiller som spiller for . Han spiller også på landslaget til Portugal. 

Han har tidligere spilt for Sporting Clube de Portugal, og er den yngre broren til Pedro Moutinho.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Den 24. juni 2017 fikk han sin 100. landskamp for .

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Agder ingeniør- og distriktshøgskole

**Agder ingeniør- og distriktshøgskole** var en distriktshøgskole og høgskole for ingeniørutdanning som ble etablert i Grimstad i 1967 som *Sørlandets tekniske skole*. Den ble i 1994 en del av Høgskolen i Agder, fra 2007 Universitetet i Agder.

Skolen var først eid av Vest-Agder og Aust-Agder fylker; fra 1977 overtok staten eierskapet, og høgskolen skiftet navn til Agder ingeniør- og distriktshøgskole. 

Agder maritime høgskole i Arendal, ble innfusjonert i 1990, og Statens gartnerskole Dømmesmoen ble innfusjonert i 1991. 

## Eksterne lenker
* uia.no: ''Høgskolene før HiA
Agder distriktshøyskole

**Agder distriktshøyskole**, forkortet **ADH**, var en statlig høgskole i Norge, beliggende i Kristiansand. Den hadde lokaler spredt i Kristiansand sentrum.

Agder distriktshøgskole ble etablert i Kristiansand i 1969, som en av de tre første distriktshøgskolene i Norge. Dette året ble det anlagt distriktshøgskoler i Stavanger, Molde og Kristiansand, og de startet som prøveprosjekter. Skolene ble opprettet etter forslag fra Ottosenkomiteen. Distriktshøgskolene gikk over til permanent drift i 1975. 

Ved etableringen av Høgskolen i Agder i 1994 ble ADH og fem andre statlige høgskoler i Kristiansand, Grimstad og Arendal slått sammen som en del av Høyskolereformen av 1994: Disse fem var Agder ingeniør- og distriktshøgskole, Agder musikkonservatorium, Kristiansand sykepleierhøgskole, Arendal sykepleierhøgskole og Kristiansand lærerhøyskole, som var egne læresteder utenom distriktshøyskolen.

Blant distriktshøgskolens og høgskolens rektorer kan nevnes:

*Sylfest Lomheim (1987–1992) 
* Paul Flå (1992–1994)  
* Knut Brautaset (1994–2000) 
* Ernst Håkon Jahr (2000–2007) 

## Se også
*Universitetet i Agder

## Eksterne lenker
* uia.no: ''Høgskolene før HiA
Sukarno

**Sukarno** (født 6. juni 1901 i Surabaya, død 21. juni 1970 i Jakarta) var Indonesias første president. I flere kilder står han oppført som Ahmed (eller Achmed) Sukarno, men på Java er det ikke uvanlig å bare ha ett navn. Sukarno var far til den senere presidenten Megawati Sukarnoputri.

## Liv og virke
### Bakgrunn
Sukarno, opprinnelig Kusno, var sønn av en aristokratisk javanesisk skolelærer, Raden Soekemi Sosrodihardjo, og hans balinesiske hustru av brahmanerkaste, Ida Ayu Nyoman Rai, fra riket Buleleng. Han fikk etter å ha overlevd alvorlig sykdom sitt nue navn Sukarno - navneskifter i slike er i pakt med indonesisk skikk. Han var siden sin ungdom opptatt av politikk.

### Politisk engasjement
I 1927 grunnla Sukarno partiet Perserikatan Nasional Indonesia (PNI), som i 1929 endret navnet til Partai Nasional Indonesia. Som leder for PNI var Sukarno ved siden av Mohammad Hatta den ledende skikkelsen i Indonesias nasjonalistiske bevegelse. PNI motsatte seg samarbeid med den nederlandske koloniregjeringen, og ville opprette en enhet innenfor grensene til den nederlandske kolonien *Ost-Indien*.

### President
Sukarno og Hatta erklærte den nye republikken etter Japans kapitulasjon etter 2. verdenskrig (17. august 1945). Sukarno ble valgt til president og beholdt denne tittelen fra 1949 til 1967. Nederland anerkjente ikke Indonesias uavhengighet før i 1949.

Sukarnos herredømme støttet seg ideologisk på de tre søyler nasjonalisme (indonesisk *nasionalisme*), religion (*agama*) og kommunisme (*komunisme*), forkortet Nasakom. Sukarnos regjeringstid var imidlertid kjennetegnet av spenninger mellom kommunister og islamistiske krefter. På grunn av de økende spenningen støttet Sukarno seg i økende grad på militæret som stabiliserende faktor. Fra 1959 hersket Sukarno over Indonesia som diktator, og lot seg i 1963 velge til president på livstid. 

Hans politikk bst sterkt nasjonalistisk orientert, og på det økonomiske området var den delvis inspirert av kommunismen.

Det kom til borgerkrig og til massakre, idet Suharto og antikommunistiske generaler beskyldte Indonesias kommunistiske parti for å stå bak et kuppforsøk i 1965. Hæren og muslimske kampfeller tok i løpet av få måneder livet av mange hundretusener kommunister og deres formente samarbeidspartnere og av politiske motstander i det store og hele. Samtidig kom århundrelange antipatier mor øyenes kinesiske mindretall til uttrykk med massemyrderier av kinesere.

Sukarno ble skrittvis svekket, og ble helt fratatt makten i 1967 av general Suharto ved et blodig kupp, støttet av både USA og Storbritannia.

## Utmerkelser
Sukarno ble i 2005 posthumt utnevnt til den sørafrikanske Ordenen O.R. Tambos følgesvenner.

## Referanser


## Eksterne lenker
* Sukarnos siste måneder (tysk)
French Open 2004

**French Open 2004** ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Gastón Gaudio fra Argentina beseiret sin landsmann Guillermo Coria i singlefinalen for herrer og Anastasija Myskina fra Russland vant over sin landsmann Jelena Dementjeva i damefinalen. 
 
## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Agder musikkonservatorium

**Agder musikkonservatorium** ble etablert i 1965 som musikklærerutdanningen ved Kristiansand musikkskole. 

Musikkskolens rektor var de ti første årene også rektor for konservatorievirksomheten. Musikkonservatoriet ble omdannet til en statlig høgskole fra 1988, og ble i 1994 en del av Høgskolen i Agder, fra 2007 Universitetet i Agder.

## Eksterne lenker
* uia.no: ''Høgskolene før HiA
Norges Tannlegehøyskole

**Norges Tannlegehøyskole** ble etablert i 1905 i Oslo som *Den Norske Tandlægeforenings Tekniske Tandlægeinstitut*. 

Før etableringen i 1905 fantes det i noen få år fra 1893 en *Statens poliklinikk for Tannsykdomme*. Skolen var eid og drevet av Den norske tannlegeforening inntil 1909, da staten overtok ansvaret for utdanningen og  etablerte *Statens Tandlægeinstitut*, som i 1928 ble til *Norges Tandlægehøiskole*. Skolen var først underlagt Justisdepartementet, som fra gammelt av hadde tilsyn med tannlegevirksomheten i Norge. I 1919 fikk skolen sine første professorer. 

Utdanningen var treårig fram til 1938, da ble den fireårig. Med *Lov om Norges Tannlegehøyskole* (1938) ble formålet omdefinert fra fagopplæring for tannleger til undervisning på vitenskapelig grunnlag.  Skolen ble i 1959 omdannet til et fakultet (Det odontologiske fakultet) ved Universitetet i Oslo. 

## Rektorer
* Ivar Trygve Krohn, 1945–1953 (professor fra 1932)

## Referanser


## Eksterne lenker
* ''Fra skole til fakultet, fra UiO
* tannlegetidende.no: ''Førti år som fakultet i Norsk Tannlegeforenings Tidende, 1999
Erling Georg

**Erling Georg Tollefsen** (født 23. januar 1956 i Drammen) er norsk billedkunstner. 

Erling Georg er utdannet ved Einar Granum Kunstfagskole i Oslo, hos den svenske dyremaleren Harald Wiberg i Vestervik i Sverige og hos drammenseren Kåre Øijord. 

Erling Georg er mest kjent for sine rene fargekombinasjoner og halvabstrakte blomstermalerier med skyggevirkninger. Georgs malerier har blant annet vært utstilt hos Galleri Trond Olsen & Co AS i Drammen og Norsk-Grafikk i Lier. Galleri Bryggen i Bergen, Galleri Hantho i Haugesund og Galleri Kulø på Geilo har også hatt utstillinger med drammensmaleren.

## Eksterne lenker
* Biografi hos Modern Art Gallery (norsk)
Tim Wendelboe

**Tim Wendelboe** (født 1979) er en norsk barista. Han ble norgesmester i baristakunst i 2004. Wendelboe vant med 572 poeng.  

Han har tidligere vært norgesmester to ganger  og vant gull i VM i 2004 samt sølv i 2001 og 2002. Han arbeidet til daglig i Stockfleths i Oslo. 

I august 2007 startet han sitt eget kaffebrenneri med salg av egenimportert kaffe, TW espressobar på Grünerløkka. Han eier også en kaffefarm, Finca el Suelo i Huila, Colombia. 

## Referanser


## Eksterne lenker
*
Ski-Doo

**Ski-Doo** er et canadisk snøscootermerke som lages av Bombardier Recreational Products (BRP), tidigere en del av Bombardierkonsernet. BRP eier også det finske snøscooter merket Lynx.

## Modeller
### 2013 Modeller
**Freeride**
* Freeride 137" 800R E-TEC
* Freeride 146" 800R E-TEC

**Tundra**
* Tundra LT 600 ACE
* Tundra Extreme 600 E-TEC

**MXZ**
* MX Z Sport 600 ACE
* MX Z Sport 550
* MX Z X 800R E-TEC
* MX Z X 600 E-TEC

MXZ **Renegade**
* Renegade Backcountry X 600 E-TEC
* Renegade Sport 600 ACE
* Renegade Backcountry X 800R E-TEC
* Renegade X 1200 4-TEC

**Summit**
* Summit SP 146" 600 E-TEC
* Summit X 146" 800R E-TEC
* Summit X 154" 800R E-TEC
* Summit X 163" 800R E-TEC»
* summit t3 165" 800 e-tec
**Grand Touring**
* Grand Touring Sport 550F
* Grand Touring Sport 600 ACE
* Grand Touring LE 600 E-TEC
* Grand Touring SE 1200 4-TEC

**Expedition**
* Expedition LE 600 E-TEC
* Expedition LE 1200 4-TEC

**Skandic**
* Skandic WT 550
* Skandic WT 600 ACE

## Eksterne lenker
* Fabrikkens hjemmeside
* Fabrikkens historie
Michael Paget

**Michael «Padge» Paget** (født 12. september 1978) spiller gitar i bandet Bullet for My Valentine.

Han har spilt gitar siden han var ni år gammel, og hans første gitar var en Noisemaker 3000.

## Utstyr

### Gitarer
ESP LTD EC-1000 VB 
ESP Ninja Michael Amott Signature 
ESP Dave Mustaine Seymour Duncans *Tatt ut og erstattet med EMG 81 & EMG 60 *
ESP Eclipse 
ESP Explorer svart som ble brukt på Brixton 
Gibson Flying V hvit som ble brukt på Brixton 
Gibson Explorer brukt i 2005 under download festivalen 
Jackson RR5 PRO 
MICHAEL PAGET ESP  
LTD MP-600 

### Strenger/Plektre
* Rotosound Blues .010-.052 *Han og [[Matthew Tuck]] tok begge ut .052 og byttet den ut med .056*
* Jim Dunlop Nylon .73mm/.88mm

## Eksterne lenker
* 
*
Statens gymnastikkskole

**Statens gymnastikkskole** ble etablert i 1870 i Christiania (dagens Oslo) som Den Gymnastiske Centralskole for legemsøvelse og våpenbruk.

## Forløpere
Før etableringen i fantes det fra 1855 drevet en militær instruktørskole som fra 1859 fikk navnet Instruksjonsskolen for gymnastikk og våpenbruk. Da Centralforeningen for utbredelse av legemsøvelser og våpenbruk (Norges idrettsforbund) ble opprettet i 1861, engasjerte foreningen seg for få i stand en sentral gymnastikkundervisning. I 1864 påtok foreningen seg å finansiere et fire måneders instruktørkurs i gymnastikk. Frem til 1870 arrangerte foreningen flere kurs med delvis finansiering av Kirke- og undervisningsdepartementet. På denne tiden hadde man også begynt å interessere seg for å gi undervisning i gymnastikk i skolen. Både byfolkeskoleloven av 1848 og landsskoleloven av 1860 åpnet for at gutter skulle kunne få undervisning i gymnastikk og våpenbruk. 

## Etablering og virksomhet
I 1869 bevilget Stortinget midler til fast utdanning for gymnastikklærere. Skolen skulle utdanne lærere for både sivile og militære formål. Skolen var toårig med et vinterkurs på seks måneder hvert år. Helt frem til etter andre verdenskrig hadde skolen militære ledere. Første kull hadde 13 militære og 9 sivile elever. Deretter ble det tatt opp nye elever hvert år til 1904. Deretter var det opptak hvert annet år frem til 1915. Det ble etablert en egen linje for kvinnelige lærere i 1905.

## Reorganisering
Skolen ble vedtatt reorganisert og fikk navnet Statens Gymnastikkskole i 1915. Skolen fikk da to avdelinger og ny undervisningsplan. Den første avdelingen ga ett semesters grunnundervisning. Andre avdeling tilbød videregående undervisning i ti måneder fordelt over tre semestre – to år totalt. Skolen hadde tre linjer – én militær og to sivile (lærer- og lærerinnelinjen). 

I 1937 fikk utdanningen en varighet på 1,5 år. Med unntak av undervisningen i fekting og skyting ble undervisningen felles for de militære og mannlige lærerstudentene. Fra 1939 ble eksamen fra skolen godkjent på linje med et bifag ved universitetet.

Den militære linjen ble nedlagt under okkupasjonen og i 1941 ble ansvaret for skolen overført fra Forsvarsdepartementet til Kirke- og undervisningsdepartementet. I perioden ble det drevet en ekstraordinær lederundervisning for den nazistiske arbeidstjenesten.

I 1958 ble skolen ettårig og eksamen fra skolen ble godkjent som grunnfag. Det ble utarbeidet planer for en videregående mellomfagsutdannelse, men denne ble først en realitet da skolen ble nedlagt i 1968, og videreført som Norges idrettshøgskole. 

## Ledere

* 1870-1883 kaptein Ivar Bjørndal
* 1884-1894 oberst Olaf Pettersen
* 1915-         Louis Bentzen
* 1947-1968 Harald Wergeland

## Referanser


## Litteratur
* 

## Eksterne lenker
* nih.no: ''Norges idrettshøgskole si historie
Palazzo Civena

**Palazzo Civena** er et palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven. Det er ett av de 23 bygg i Vicenza som førte byen inn på listen.

Palasset var det første bypalass Palladio bygget i Vicenza. Det ble bygget for brødrene Giovanni Giacomo, Pier Antonio, Vincenzo og Francesco Civena. Grunnstenen kan dateres til 1540. Sannsynligvis ble bygget ferdig to år senere, et halvt år før arbeidet startet på Palazzo Thiene. Palasset er ikke omtalt i Quattro Libri, men det eksisterer tegninger av Palladio som dokumenterer flere alternative løsninger han arbeidet med. 

Palasset ble kraftig modifisert av Domenico Cerato i 1750. Det ble sterkt skadet av bomber under andre verdenskrig. Det er nå rekonstruert, men restaureringen har på ingen måte gjenskapt det palasset Palladio bygget. Heller ikke innvendig er dagens palass etter Palladios ideer, men slik Cerato modifiserte det. Atriet er forlenget, og trappene er endret.

Den originale grunnplanen kan rekonstrueres takket være en tegning Ottavio Bertotti Scamozzi publiserte i 1776. Rommene ble plassert i to kjerner med et atrium imellom. Utenfra leder serliana inn til atriet. Dette viser et klart slektskap med villaene Palladio tegnet på samme tid.

Palasset er svært tidlig i Palldios produksjon. Det gir oss et verdifullt innblikk i hans arkitektoniske ideer før han foretok den viktige reisen til Roma i 1541. Både dette palasset og villaen ved Cricoli bryter med den praksis som var vanlig i Vicenza. Det var vanlig med en serie små vinduer med buer sentralt på fasaden. Palladio erstattet dette med en regelmessig serie med buer. Her er Palladio inspirert av de romerske palassene fra tidlig i det 15. århundre. Dette er imidlertid ikke et resultat av egen kjennskap. Alle hans virkemidler er hentet fra venetianske forbilder, ikke romerske. Bygningene som Giovanni Maria Falconetto oppførte i Padova er blant de viktigste forbildene.

## Eksterne lenker
* Centro Internazionale di Studi di Architettura Andrea Palladio Fondazione (engelsk og italiensk)
Mainstream Rock Tracks

**Mainstream Rock Tracks**, også kalt **Hot Mainstream Rock Tracks**, er en hitliste fra  musikkmagasinet Billboard. Listen er en rangering av de mest spilte sangene på radio i USA innen rock-sjangeren, og publiseres ukentlig. Listen ble første gang publisert i Billboard 21. mars 1981. Sangen «Can't Stand It» av Eric Clapton var den første sangen som kom på 1.-plass på Mainstream Rock Tracks.
Palazzo Porto in piazza Castello

**Palazzo Porto in piazza Castello** eller **Porto Breganze** er et ikke ferdigbygget palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven. Det er ett av de 23 bygg i Vicenza som førte byen inn på listen.

Bare en del av palasset ble ferdigstilt. Den eksisterende delen befinner seg i ett hjørne av piazza Castello, med Palazzo Thiene Bonin Longare i motsatt hjørne. Til venstre for det som ble ferdigstilt ligger det gamle hjemmet fra det 14. århundre til Portofamilien. Det skulle ha blitt gradvist revet for å gi plass etterhvert som det nye bygget trengte plassen. 

Dateringen er usikker, men garantert etter 1570. Det ble ikke inkludert i Quattro Libri som ble publisert i Venezia dette året. Alessandro Porto, som var oppdragsgiver, arvet familieeiendommene i piazzo Castello etter sin far Benedetto. Alessandro delte arven med sine brødre Orazio og Pompeo i 1571. 

Francesco Thiene, som eide palasset (Palazzo Thiene) på den andre siden av piazzaen, giftet seg med Alessandros søster Isabella . Det kan ha vært en tilsvarende rivalisering som mellom Iseppo Porto og hans svigerbrødre Marcantonio og Adriano Thiene, som ledet til de uvanlige dimensjonene til Palazzo Porto. Imidlertid ligger palasset slik til ved piazzaen at det var nødvendig med et monumentalt bygg for å dominere plassen. Dette hadde Palladio erfaring med fra Loggia del Capitano på Piazza dei Signori.

Sannsynligvis var intensjonen at palasset skulle få syv buer i lengde.

Det er uklart hva som var årsak til at byggingen stoppet opp. Vincenzo Scamozzi forteller at han stod for gjennomføringen frem til arbeidet stoppet i 1615.

## Eksterne lenker
* Centro Internazionale di Studi di Architettura Andrea Palladio Fondazione (engelsk og italiensk)
Pierre de Coubertin-medaljen

**Pierre de Coubertin-medaljen** (også kjent som *the *'True Spirit of Sportsmanship medal**') er en spesiell utmerkelse utdelt av Den internasjonale olympiske komité (IOK) til idrettsutøvere som demonstrerer spesielt god sportsånd, mot og holdninger i forbindelse med de olympiske leker.

Medaljen ble etablert i 1997, og gitt navn til ære for Pierre de Coubertin, grunnleggeren av IOK. IOK skriver på sine nettsider tilknyttet det olympiske museum at «it is one of the noblest honours that can be bestowed upon an Olympic athlete» – den er en av de mest ærefulle utmerkelser en olympisk utøver kan bli tildelt.

Shaul Ladany og Uri Afek ble i 2007 tildelt medaljen for sitt store bidrag til den olympiske bevegelse.

## Se også
* Olympismen
* Sportsånd

## Referanser
Elektrokjemisk energi

**Elektrokjemiske reaksjoner** er redoksreaksjoner. Det overføres altså elektroner fra ett stoff til et annet.

I prinsippet kan alle elektrokjemiske reaksjoner gå begge veier. Går reaksjonen den ene veien, avgis det energi. Denne energien kan avgis i form av elektrisk strøm. Det er dette som er prinsippet for et batteri som gir strøm. For at reaksjonen skal gå motsatt vei, må den tilføres elektrisk energi. Det er dette som er prinsippet for oppladning av et batteri.
French Open 2006

**French Open 2006** ble spilt på Roland Garros-stadion i Paris i perioden 28. mai til 11. juni. French Open er en Grand Slam-turnering i tennis på grus. Rafael Nadal fra Spania beseiret Roger Federer i singlefinalen for herrer og Justine Henin fra Belgia vant over Svetlana Kuznetsova i damefinalen. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Knattspyrnufélagið Víkingur

**Knattspyrnufélagið Víkingur** (*norsk: Fotballklubben Viking*), også kjent som **Víkingur Reykjavik** er en sportsklubb i Reykjavík på Island. De er best kjent for sitt fotballag. Klubben ble etablert i 1908 og har vært ganske suksessfull gjennom tidene. Deres siste islandske tittel fikk de i 1991, da de vant Úrvalsdeild, en tittel de har vunnet tilsammen fem ganger. Deres hjemmebane heter Víkin og har plass til ca. 2000 tilskuere (1150 sitteplasser). De har også vunnet den islandske cupen én gang, i 1971, 2019, 2021, 2022, 2023, 2025.
Víkingur

**Víkingur** kan referere til:

*Knattspyrnufélagið Víkingur, islandsk sportsklubb fra Reykjavík
*Víkingur Gøta, færøysk fotballklubb fra Eysturkommuna
Svalbards miljøvernfond

**Svalbards miljøvernfond** er et fond som skal bidra til at det settes i verk tiltak for å beskytte naturmiljø og kulturminner på Svalbard i samsvar med svalbardmiljøloven § 98 og fondets vedtekter. Fondet ble etablert 15. juni 2001. Fondet er avgiftsfinansiert og får blant annet inntekter fra miljøgebyr, jakt- og fiskegebyr, miljøerstatninger og tvangsmulkter fastsatt av Sysselmesteren på Svalbard.

1. april 2007 ble det innført et miljøgebyr for alle tilreisende til Svalbard, hvor gebyret blir lagt til på fly- og cruisebilletter og tilfaller Svalbards miljøvernfond. Virksomheter, organisasjoner og privatpersoner kan søke om støtte fra fondet.

3. april 2008 tildelte styret i Svalbards miljøvernfond 3,6 millioner kroner fordelt på 19 prosjekter.

Sekretariatet for fondet er lagt til Sysselmesteren på Svalbard.

## Referanser


## Eksterne lenker
* Lovdata.no: Forskrift om tilskudd fra Svalbards miljøvernfond
* Sysselmannen.no: «Sammen bevarer vi svalbardmiljøet», informasjonsbrosjyre om miljøfondet
Großer Plöner See amt

:*For innsjøen, se [[Großer Plöner See (sjø)]]* 

Amtet **Großer Plöner See** (alternativ stavemåte: **Grosser Plöner See**) er et amt som spenner seg over to kretser, Plön og Østholstein, i delstaten Schleswig-Holstein, Tyskland. Amtet er sentrert rundt innsjøen Großer Plöner See (derav navnet), og byen Plön. Byen Plön er ikke en del av amtet.

Amtet er det første som spenner seg over to kretser, men i Østholstein er bare én kommune med i amtet; Bosau.

## Inndeling
Kommuner i Grosser Plöner See:

*Ascheberg 
*Bosau
*Bösdorf
*Dersau
*Dörnick
*Grebin
*Kalübbe
*Lebrade
*Nehmten
*Rantzau
*Rathjensdorf 
*Wittmoldt
US Open 1981 (tennis)

**US Open 1981**. US Open er en Grand Slam-turnering i tennis. US Open i 1981 ble arrangert i perioden 1. til 13. september i Flushing Meadows i bydelen Queens i New York. John McEnroe beseiret Björn Borg i herrefinalen og tok sin tredje strake singletittel i US Open. Tracy Austin vant damefinalen over Martina Navrátilová. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner